Luettelo rikoksista tuomituista kansanedustajista
Autonomian aikana tuomittuja 1906-1918

| Nimi | Puolue | Kansanedustajana | Rikos | Vuosi | Rangaistus | Lisätietoja | Lähde |
| --- | --- | --- | --- | --- | --- | --- | --- |
| Matti Airola | sd. | 1908–1914, 1917–1918 | majesteettirikos | 1912 | 6 kk vankeutta | Tuomittiin Työ-lehdessä 16.8.1910 julkaistun artikkelin ”Tarkoin nojautuen vahvistamaamme valtiopäiväjärjestykseen” johdosta. |  |
| Matti Airola | sd. | 1908–1914, 1917–1918 | jumalanpilkka | 1912 | 200 mk sakkoa | Tuomittiin Työ-lehdessä 9.10.1911 julkaistun artikkelin ”Ukko Jehovan tietämättömyys” johdosta. |  |
| Matti Airola | sd. | 1908–1914, 1917–1918 | kunnianloukkaus | 1913 | 3 kk vankeutta | Tuomittiin venäläisen sotaväen loukkaamisesta Työ-lehdessä 18.9.1910 julkaistun artikkelin ”Ryssäin uivain ruumisarkkujen päälliköt” johdosta. Senaatti korotti hovioikeuden 1911 antaman 200 markan sakon vankeudeksi. |  |
| Alexander Halonen | sd. | 1910–1911 | majesteettirikos | 1912 | 8 kk vankeutta | Tuomittiin Turussa 8.8.1909 pitämänsä puheen johdosta. |  |
| Väinö Hupli | sd. | 1919–1922 | majesteettirikos | 1909 | 6 kk vankeutta | Tuomittiin Kansan Äänessä 27.4.1909 julkaistun artikkelin ”Häpeääköhän” johdosta. |  |
| Jalmari Kirjarinta | sd. | 1908–1910 | herjaus, solvaus | 1909 | 200 mk sakkoa | Tuomittiin  osallisuudesta Sorretun Voimassa julkaistuihin E. O. Lindforsin kirjoituksiin. |  |
| Jalmari Kirjarinta | sd. | 1908–1910 | herjaus | 1910 | 500 mk sakkoa | Tuomittiin Sorretun Voimassa olleen liikemies J. E. Hammarénia koskeneen uutisen johdosta. |  |
| Jalmari Kirjarinta | sd. | 1908–1910 | majesteettirikos | 1910 | 6 kk vankeutta | Tuomittiin Sorretun Voimassa 30.3.1910 julkaistun kirjoituksen ”Valtiokaappaus röyhkeintä lajia” johdosta. |  |
| Frans Koskinen | sd. | 1907–1911 | majesteettirikos | 1911 | 7 kk vankeutta | Tuomittiin Sosialidemokraatissa 18.6.1908 julkaistun kirjoituksen ”Porin lehdet vallankaappausjulistuksesta” johdosta. |  |
| Elias Käkelä | sd. | 1914–1917 | kunnianloukkaus | 1913 | 200 mk sakkoa | Käkelä oli väittänyt kauppias Kalle Lumpeen ja Lappeenrannan Työväen Osuuskaupan hallinnon hoitaneen liikkeen asioita leväperäisesti. |  |
| Sulho Leppä | sd. | 1917 | herjaus | 1908 | 150 mk sakkoa | Leppä ja Antti Mäkelin tuomittiin Savon Työmiehessä 24.7.1906 julkaistusta kirjoituksesta ”Järjestyksen valvoja pitämässä kotijärjestystä”, jossa konstaapeli Paavo Rummukaisen väitettiin pahoinpidelleen vaimoaan. |  |
| Ludvig Lindström | sd. | 1914–1917 | majesteettirikos | 1909 | 6 kk vankeutta | Tuomittiin Politiken-lehdessä 19.9.1907 julkaistun artikkelin ”Tsarens kusin” johdosta. |  |
| Kullervo Manner | sd. | 1910–1918 | majesteettirikos | 1910 | 6 kk vankeutta | Tuomittiin Työläinen-lehdessä 24.5.1909 julkaistun artikkelin ”Törkeä lainrikos lopullisesti vahvistettu” johdosta. |  |
| Janne Martikainen | sd. | 1907–1909 | kunnianloukkaus | 1908 | 100 mk sakkoa | Martikainen oli Rajavahti-lehdessä julkaistussa kirjoituksessa loukannut tullivahtimestari I. Ivanoffin kunniaa. |  |
| Antti Mäkelin | sd. | 1907–1909, 1917–1918 | herjaus | 1908 | 150 mk sakkoa | Mäkelin ja Sulho Leppä tuomittiin Savon Työmiehessä 24.7.1906 julkaistun kirjoituksen ”Järjestyksen valvoja pitämässä kotijärjestystä” johdosta, jossa konstaapeli Paavo Rummukaisen väitettiin pahoinpidelleen vaimoaan. |  |
| Santeri Nuorteva | sd. | 1907–1909 | majesteettirikos | 1909 | 6 kk vankeutta | Tuomittiin Forssan Sanomissa 11.9.1906 julkaistun artikkelin ”Venäjän jättiläiskamppailu” johdosta. Tuomiota kovensi Turun poliisimestaria arvostellut kirjoitus. |  |
| Santeri Nuorteva | sd. | 1907–1909 | herjaus | 1912 | 75 mk sakkoa | Nuorteva oli lehtikirjoittelullaan toistuvasti loukannut neljän Pukutehdas Oy:n omistajan kunniaa. Sakot muunnettiin 1 kk:n 3 vrk:n vankeudeksi ja lisättiin majesteettirikoksesta annettuun tuomioon. |  |
| Santeri Nuorteva | sd. | 1907–1909 | majesteettirikos | 1912 | 7 kk vankeutta | Tuomittiin Kansan Lehdessä 3.9.1910 julkaistun artikkelin ”Hänen Majesteettinsa Keisarin vierailu Saksassa” johdosta. |  |
| Emil Perttilä | sd. | 1907–1908 | kavallus | 1909 | vuosi vankeutta | SDP:n taloudenhoitajana toiminut Perttilä vei puolueen kassasta pienen summan rahaa ja jätti tilalle vastaavan summan arvopapereita. |  |
| Otto Piisinen | sd. | 1914–1917 | majesteettirikos | 1908 | 8 kk vankeutta | Tuomittiin Kansan Tahdossa 29.6.1906 julkaistun kirjoituksen ”Olen täydellisesti yhtä mieltä kanssasi” johdosta. |  |
| Eetu Salin | sd. | 1909–1910, 1917–1918 | majesteettirikos | 1908 | 10 kk vankeutta | Tuomittiin Sosialidemokraatti-lehdessä 14.7.1907 julkaistun artikkelin ”Totta ei saa puhua” johdosta. |  |
| Artturi Sivenius | sd. | 1907–1909, 1910–1911 | majesteettirikos | 1910 | 6 kk vankeutta | Tuomittiin Satamatyömies-lehden numerossa 7/1909 julkaistun artikkelin ”Eduskuntako narripeliä” johdosta. |  |
| Taavi Tainio | sd. | 1907–1909, 1911–1914, 1922–1929 | jumalanpilkka | 1910 | 2 kk vankeutta | Tuomittiin Sosialisti-lehdessä 8.12.1908 julkaistun artikkelin ”Jeesuksen ruumis loppui” johdosta. |  |
| Taavi Tainio | sd. | 1907–1909, 1911–1914, 1922–1929 | majesteettirikos | 1913 | 7 kk vankeutta | Tuomittiin Työväen laulujuhlilla Tampereella 26.–27.6.1910 pidettyjen puheiden johdosta. |  |
| Väinö Vankkoja | sd. | 1918–1919 | jumalanpilkka | 1913 | 100 markkaa sakkoa | Tuomittiin Työläisnuoriso-lehden Kevätmyrsky-erikoisnumerossa 1.5.1913 julkaistuista kuvista, joiden tuomiokapituli katsoi rienaavan Jeesusta. |  |
| Väinö Vankkoja | sd. | 1918–1919 | jumalanpilkka | 1914 | 50 mk sakkoa | Tuomittiin Työläisnuoriso-lehdessä julkaistun artikkelin johdosta. |  |
| Väinö Vankkoja | sd. | 1918–1919 | laittoman kirjallisuuden levittämiseen kehottaminen | 1914 | 50 mk sakkoa | Tuomittiin Työläisnuoriso-lehdessa 9/1914 julkaistun artikkelin ”Suojelkaa painovapautta” johdosta. |  |
| Väinö Vankkoja | sd. | 1918–1919 | majesteettirikos | 1914 | 8 kk vankeutta | Tuomittiin Työläisnuoriso-lehdessä heinäkuussa 1911 julkaistun artikkelin ”Mitä on yksinvalta” johdosta. |  |
| Väinö Vankkoja | sd. | 1918–1919 | majesteettirikos | 1914 | 6 000 mk sakkoa | Tuomittiin Työläisnuoriso-lehdessä elokuussa 1914 julkaistun artikkelin ”Venäläinen toveri” johdosta. |  |
| Väinö Vankkoja | sd. | 1918–1919 | herjaus | 1914 | 300 mk sakkoa | Tuomittiin senaatin herjauksesta Työläisnuoriso-lehdessä 3.7.1914 julkaistun artikkelin ”Työläisnuorisolle ensimmäinen linnatuomio” johdosta. Turun hovioikeus muutti tuomion 4 kk vankeudeksi maaliskuussa 1917. |  |